**Ministru kabineta noteikumu projekta „Grozījumi Ministru kabineta 2011.gada 25.janvāra noteikumos Nr.74 „Kārtība, kādā tiek administrēti un uzraudzīti tirgus intervences pasākumi augkopības un lopkopības produktu tirgū” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Lauksaimniecības un lauku attīstības likuma 6.panta otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gada 7.augustā Krievijas Federācijas valdība noteica importa aizliegumu uz 1 gadu noteiktiem lauksaimniecības un pārtikas produktiem, tai skaitā piena produktiem, kuru izcelsme ir Eiropas Savienībā (turpmāk - ES). Krievija bija stratēģisks ES tirdzniecības partneris, turklāt piena produkti, jo īpaši siers, bija galvenie ES uz Krieviju eksportētie produkti aizliegumam pakļauto produktu klāstā. Tādēļ importa aizliegums strauji radīja nestabilu situāciju gan piena produktu tirgū, gan, līdz ar to arī svaigpiena ražotāju līmenī – zūdot eksporta iespējai uz Krieviju, piena pārstrādes uzņēmumiem izveidojās liekās produkcijas uzkrājumi, ES iekšējā tirgū pieauga produkcijas piedāvājums, kā rezultātā pazeminājās produktu tirgus cenas un uzņēmumi bija spiesti strauji un būtiski pazemināt svaigpiena iepirkuma cenu. Tas savukārt apdraud svaigpiena ražotāju finansiālo stabilitāti un pat tālāku saimniekošanu. Lai regulētu tirgus piedāvājumu un stabilizētu cenas, Eiropas Komisija (turpmāk - EK) 2014.gada 2.septembrī pieņēma un 4.septembrī publicēja trīs tiesību aktus par privātās uzglabāšanas atbalsta piešķiršanu piena produktiem:* Komisijas 2014.gada 4.septembra Īstenošanas regula (ES) Nr.947/2014, ar ko atļauj privātu sviesta uzglabāšanu un veic atbalsta summas iepriekšēju noteikšanu (turpmāk – regula Nr.947/2014);
* Komisijas 2014.gada 4.septembra Īstenošanas regula (ES) Nr.948/2014, ar ko atļauj sausā vājpiena privātu uzglabāšanu un veic atbalsta summas iepriekšēju noteikšanu (turpmāk – regula Nr.948/2014);
* Komisijas 2014.gada 4.septembra Deleģētā regula (ES) Nr.950/2014, ar ko atver pagaidu ārkārtas atbalsta shēmu noteiktu sieru privātai uzglabāšanai un iepriekš nosaka atbalsta summu (turpmāk – regula Nr.950/2014).

Privātās uzglabāšanas atbalsta mērķis ir daļēji kompensēt produktu ražotājiem izmaksas, kas saistītas ar produktu uzglabāšanu noliktavās (izņemšanu no tirgus) uz laiku līdz brīdim, kamēr tirgus līdzsvars un cenas uzlabojas un produktus ir iespējams realizēt, neapdraudot tirgus stabilitāti. Tādējādi, visas iepriekšminētās regulas ir ar ierobežotu darbības termiņu. Pašreiz iepriekšminētās regulas paredz, ka atbalstu piešķirs par produktu izņemšanu no tirgus (privātu uzglabāšanu) uz laiku no 2 mēnešiem (sieriem) vai 3 mēnešiem (sviestam un vājpiena pulverim) līdz 7 mēnešiem. Atbalstu produktu ražotājam izmaksā pēc uzglabāšanas perioda beigām, savukārt iesniegumus privātai uzglabāšanai varēs iesniegt līdz 2014.gada 31.decembrim. Tādējādi, var secināt, ka produktu privātās uzglabāšana shēma darbosies maksimāli līdz 2015.gada jūlijam, ieskaitot (t.i., 7 mēneši pēc 2014.gada 31.decembra).Eiropas Parlamenta un Padomes 2013. gada 17. decembra Regulas (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (turpmāk – regula Nr.1308/2013) 17.panta e) un g) punkts paredz, ka EK var piešķirt atbalstu sviesta un vājpiena pulvera privātai uzglabāšanai. Šim nolūkam saskaņā ar regulas Nr.1308/2013 18. panta 2. punktu, 20. panta c), f), l), m) un n) punktu un 223. panta 3. punkta c) apakšpunktu EK pieņēma īstenošanas regulu Nr.947/2014 un īstenošanas regulu Nr.948/2014.Detalizēti nosacījumi privātās uzglabāšanas atbalsta piešķiršanai sviestam un vājpiena pulverim noteikti Komisijas 2008. gada 20. augusta Regulā (EK) Nr. 826/2008, ar ko paredz kopīgus noteikumus par atbalsta piešķiršanu dažu lauksaimniecības produktu privātai uzglabāšanai (turpmāk – regula Nr.826/2008). Savukārt, regulas Nr.1308/2014 219.panta 1.punkts paredz EK tiesības pieņemt deleģētos aktus, lai efektīvi un iedarbīgi reaģētu uz tirgus traucējumu draudiem, ko rada būtiska cenu samazināšanās iekšējos tirgos, ja paredzams, ka šāda situācija vai tās ietekme uz tirgu turpināsies vai pasliktināsies. Turklāt, steidzamu iemeslu dēļ šādus deleģētos aktus var pieņemt saskaņā ar regulas Nr.1308/2013 228.pantā noteikto steidzamības procedūru. Steidzamie iemesli var ietvert vajadzību rīkoties nekavējoties, lai tirgus traucējumu risinātu vai novērstu vai arī, ja ar nekavējošu rīcību novērstu, ka šādi tirgus traucējumu draudi turpinās vai izvēršas par smagāku vai ilgstošu traucējumu, vai arī ja vilcināšanās īstenot nekavējošu rīcību radītu traucējuma rašanās vai saasināšanās draudus, vai radītu situāciju, ka vēlāk apdraudējuma vai traucējuma novēršanai būs vajadzīgi plašāki pasākumi, vai arī kaitētu ražošanai vai tirgus apstākļiem. Šādus pasākumus ar deleģētajiem aktiem EK var noteikt tādā mērā un uz tik ilgu laiku, cik nepieciešams, lai novērstu tirgus traucējumus vai to draudus, paplašināt vai grozīt citu šajā regulā paredzēto pasākumu piemērošanas jomu, ilgumu vai citus aspektus.Regula Nr.950/2014 ir pieņemta, pamatojoties uz regulas Nr.1308/2013 219.panta 1.punktā dotajām EK deleģētajām pilnvarām, piešķirot atbalstu privātai uzglabāšanai visiem sieriem, kas ietilpst KN 020620, KN 040630, KN 040640, KN 050690 kodu grupās un saldētam biezpienam KN 040610 kodu grupā. Vienlaikus regula Nr.950/2014 nosaka, ka kopējais produktu daudzums, par ko var tikt piešķirts atbalsts privātai uzglabāšanai, ir 155 000 tonnas. Tā kā regula Nr.826/2008 neparedz detalizētus nosacījumus iepriekšminēto sieru privātās uzglabāšanas atbalsta piešķiršanai, visi attiecīgie detalizētie nosacījumi ietverti regulā Nr.950/2014. Latvijā regulu Nr.826/2008 ievieš Ministru kabineta 2011.gada 25.janvāra noteikumi Nr.74 “Kārtība, kādā tiek administrēti un uzraudzīti tirgus intervences pasākumi augkopības un lopkopības produktu tirgū” (turpmāk – noteikumi Nr.74). Tomēr, ņemot vērā, ka noteikumi Nr.74 tostarp ieviesa Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula), kas no 2014.gada janvāra ir atcelta ar regulu Nr.1308/2013, noteikumos Nr.74 ir nepieciešams precizēt attiecīgas atsauces, jo īpaši, 2.1.apakšpunktā un 3.punktā. Turklāt, ar mērķi ieviest nacionālajā likumdošanā regulu Nr.950/2014, noteikumos Nr.74 nepieciešams veikt grozījumus, ietverot atsauces arī uz regulu Nr.950/2014. Tādējādi, noteikumu projekta tiesiskā regulējuma mērķis ir nodrošināt pilnīgu tiesisko bāzi ES finansēta privātās uzglabāšanas atbalsta formā ES tirgus regulēšanas pasākumu īstenošanai sviestam, vājpiena pulverim un sieriem Latvijā.  |
| 3. | Projekta izstrādē iesaistītās institūcijas | Lauku atbalsta dienests |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attieksies uz tiem piena pārstrādes uzņēmumiem Latvijā, kas ražo sviestu, vājpiena pulveri vai KN kodu grupā KN 020620, KN 040630, KN 040640, KN 050690 ietilpstošu sierus un kodu grupā KN 040610 ietilpstošu biezpienu, ar nosacījumu, ka šo biezpienu iespējams uzglabāt saldētā formā. Latvijā pavisam ir 44 piena pārstrādes uzņēmumi (iekļauti arī tie, kas strādā sezonāli). Turklāt noteikumu projekta tiesisko regulējumu varēs izmantot uzņēmumi Latvijā, kas varēs nodrošināt minēto produktu uzglabāšanu atbilstoši normatīvo aktu prasībām.Noteikumu projekta tiesiskais regulējums var ietekmēt piena pārstrādes uzņēmumus, ļaujot samazināt produktu piedāvājumu tirgū un sekmējot tirgus cenu līmeņa uzlabošanos. Līdz ar to savukārt tiesiskā regulējuma ietekme teorētiski var sasniegt svaigpiena ražotājus, kuriem varētu palielināties svaigpiena iepirkuma cena. Saskaņā ar lauksaimniecības datu centra datiem, Latvijā uz 2014.gada 11.augustu bija reģistrēti 9977 svaigpiena ražotāji – piegādes kvotas īpašnieki, kuriem bija tiesības pārdot svaigpienu pārstrādei.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums var ietekmēt piena pārstrādes uzņēmumus, ļaujot samazināt produktu piedāvājumu tirgū un sekmējot tirgus cenu līmeņa uzlabošanos. Līdz ar to savukārt tiesiskā regulējuma ietekme teorētiski var sasniegt svaigpiena ražotājus, kuriem varētu palielināties svaigpiena iepirkuma cena.Noteikumu projekta tiesiskais regulējums radīs papildus administratīvo slogu uzņēmumiem, kas izmantos privātās uzglabāšanas atbalsta shēmu, jo būs nepieciešams aizpildīt un iesniegt iesniegumu veidlapas, slēgt līgumu ar Lauku atbalsta dienestu, atļaut veikt kontroles utml.Tomēr pašlaik ir grūti novērtēt ietekmes apmērus, jo nav zināms, cik plaši Latvijas uzņēmumi izmantos privātās uzglabāšanas atbalsta shēmu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014.** | Turpmākie trīs gadi (*euro*) |
| **2015.** | **2016.** | **2017.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 4112550 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 4112550 | 0 | 0 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 4112550 | 0 | 0 | 0 | 0 |
| 2.1. valsts pamatbudžets | 4112550 | 0 | 0 | 0 | 0 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 |  |  |  |  |
| 3.1. valsts pamatbudžets | 0 |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 1.Regulā Nr.947/2014 noteiktais ES atbalsta apmērs sviesta privātai uzglabāšanai:EUR 18,93 par uzglabāšanā novietota produkta tonnu (fiksētām uzglabāšanas izmaksām);EUR 0,28 par tonnu dienā (līgumiskai uzglabāšanai).Regula Nr.947/2014 paredz, ka līgumā noteiktā sviesta uzglabāšana var ilgt no 90 dienām līdz 210 dienām; šo laikposma ilgumu izvēlas uzņēmums, kas produktu uzglabās. 2. Regulā Nr.948/2014 noteiktais ES atbalsta apmērs vājpiena pulvera privātai uzglabāšanai:EUR 8,86 par uzglabāšanā novietota produkta tonnu (fiksētām uzglabāšanas izmaksām);EUR 0,16 par tonnu dienā (līgumiskai uzglabāšanai).Regula Nr.948/2014 paredz, ka līgumā noteiktā vājpiena pulvera uzglabāšana var ilgt no 90 dienām līdz 210 dienām; šo laikposma ilgumu izvēlas uzņēmums, kas produktu uzglabās. 3. RegulāNr.950/2014 noteiktais ES atbalsta apmērs sieru privātai uzglabāšanai:EUR 15,57 par uzglabāšanā novietota produkta tonnu (fiksētām uzglabāšanas izmaksām);EUR 0,40 par tonnu dienā (līgumiskai uzglabāšanai).Regula Nr.950/2014 paredz, ka līgumā noteiktā siera uzglabāšana var ilgt no 60 dienām līdz 210 dienām; šo laikposma ilgumu izvēlas uzņēmums, kas produktu uzglabās.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Atbalstu privātai uzglabāšanai sākotnēji finansē no valsts budžeta, bet pēc tam izmaksātās summas tiek pieprasītas EK.Tirgus intervences pasākumu finansēšanai valsts budžetā 2014.gadam, kā arī 2015. un 2016.gadam ir piešķirti 4 101 001 EUR. Piena produktu privātās uzglabāšana pasākumu finansēšanai valsts budžetā 2014.gadam, kā arī 2015. un 2016.gadam ir piešķirti 11 549 EUR. Ņemot vērā, ka atbalsta izmantošana ir brīvprātīga, kā arī to, ka atbalsts tikai daļēji kompensē produktu uzglabāšanas izmaksas, projekta izstrādes brīdī nav iespējams novērtēt uzņēmumu interesi atbalsta izmantošanā. Kaut arī pašlaik nav iespējams konkrēti prognozēt atbalstam pieteikto produktu apjomu, to uzglabāšanas ilgumu un atbalsta pasākumiem nepieciešamo kopējo finansējumu, aplēses liecina, ka atbalstam nepieciešamā līdzekļu summa nepārsniegs ilgtermiņa saistībās ieplānotos budžeta līdzekļus.Atbalsts tiks izmaksāts no Zemkopības ministrijas budžeta apakšprogrammas 64.08.00. „Izdevumi Eiropas Lauksaimniecības garantiju fonda (ELGF) projektu un pasākumu īstenošanai (2014-2020)” budžeta līdzekļiem. |

*Anotācijas IV sadaļa – Projekts šo jomu neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013.gada 17.decembra Regula (ES) Nr.1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr.234/79, (EK) Nr. 1037/2001 un (EK) Nr.1234/2007 (turpmāk – regula Nr.1308/2013); Komisijas 2014.gada 4.septembra Deleģētā regula (ES) Nr.950/2014, ar ko atver pagaidu ārkārtas atbalsta shēmu noteiktu sieru privātai uzglabāšanai un iepriekš nosaka atbalsta summu (turpmāk – regula Nr.950/2014);Komisijas 2008.gada 20.augusta Regula Nr.826/2008, ar ko paredz kopīgus noteikumus par atbalsta piešķiršanu dažu lauksaimniecības produktu privātai uzglabāšanai (turpmāk – regula Nr.826/2008); Komisijas 2009.gada 11.decembra Regula Nr.1272/2009, ar ko nosaka sīki izstrādātus kopīgus noteikumus Padomes Regulas (EK) Nr.1234/2007 īstenošanai attiecībā uz lauksaimniecības produktu iepirkšanu un pārdošanu valsts intervencē (turpmāk – regula Nr.1272/2009). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr.1308/2013;Regula Nr.950/2014;Regula Nr.826/2008;Regula Nr.1272/2009. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.1308/2013 11.pants | 3.punkts | ieviestas pilnībā | neparedz stingrākas prasības |
| Regulas Nr.1308/2013 17.pants | 3.punkts | ieviestas pilnībā | neparedz stingrākas prasības |
| Regulas Nr.1308/2013 219.pants | 3.punkts | ieviestas pilnībā | neparedz stingrākas prasības |
| Regulas Nr.950/2014 14.pants | 4.punkts | ieviestas pilnībā | neparedz stingrākas prasības |
| Regulas Nr.950/2014 14.panta 7.punktu | 5.punkts | ieviestas pilnībā | neparedz stingrākas prasības |
| Regulas Nr.950/2014 1.pants | 6.punkts | ieviestas pilnībā | neparedz stingrākas prasības |
| Regulas Nr.950/2014 3.panta 2.punkta „b” apakšpunkts | 6.punkts | ieviestas pilnībā | neparedz stingrākas prasības |
| Regulas Nr.950/2014 4.panta 2.punkts | 7.punkts | ieviestas pilnībā | neparedz stingrākas prasības |
| Regulas Nr.950/2014 4.pants | 7.punkts | ieviestas pilnībā | neparedz stingrākas prasības |
| Regulas Nr.826/2008 36.pants 8.punkts | 5.punkts | ieviestas pilnībā | neparedz stingrākas prasības |
| Regulas Nr.826/2008 I pielikuma III daļas "a", "b", "d", "e" un "f" apakšpunkts | 6.punkts | ieviestas pilnībā | neparedz stingrākas prasības |
| Regulas Nr.826/2008 I pielikuma V daļas „c” punkta „i”, „ii”, „iv” un „v” apakšpunkts | 6.punkts | ieviestas pilnībā | neparedz stingrākas prasības |
| Regulas Nr.826/2008 8.pants  | 7.punkts | ieviestas pilnībā | neparedz stingrākas prasības |
| Regulas Nr.826/2008 10.pants  | 7.punkts | ieviestas pilnībā | neparedz stingrākas prasības |
| Regulas Nr.826/2008 17.pants  | 7.punkts | ieviestas pilnībā | neparedz stingrākas prasības |
| Regulas Nr.1272/2009 28.panta 1.punkta "a", "b", "d" un "e" apakšpunkts | 6.punkts | ieviestas pilnībā | neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

*Anotācijas VI.sadaļa – projekts šo jomu neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauku atbalsta dienests, Pārtikas un veterinārais dienests, Pārtikas drošības, dzīvnieku veselības un vides zinātniskais institūts. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

 Zemkopības ministrs J.Dūklavs

10.09.2014. 14:55

2484

K.Lūks

67027325, karlis.luks@zm.gov.lv